
Ovo su neke vijesti o Zulkarnejnu. Allah mu je dao vlast na zemlji i 
omogućio mu da izvrši ono što želi. 

I on pođe. 

Kada stiže do mjesta gdje Sunce zalazi, učini mu se kao da zalazi u jedan 
mutan izvor i nađe u blizini njegovoj jedan narod. 

“O Zulkarnejne,” - reče Allah Uzvišeni - “ili ćeš da ih kazniš ili ćeš s njima 
lijepo da postupiš?” 

“Onoga ko ostane mnogobožac” - reče - “kaznit ćemo, a poslije će se 
svome Gospodaru vratiti, pa će ga On teškom mukom mučiti. 

A onome ko bude vjerovao i dobra djela činio - nagrada najljepša, i s njim 
ćemo blago postupiti." 

I on opet pođe. 

I kad stiže do mjesta gdje Sunce izlazi, on nađe da ono izlazi 
iznad jednog naroda kojemu Allah nije dao da se od njega bilo 
čim zakloni. 

I on postupi s njima isto onako kako je s onima prije postupio. 
I on opet pođe. 

Kad stiže između dvije planine, nađe ispred njih narod koji je 
jedva govor razumijevao. 

"0 Zulkarnejne," - rekoše oni - “Jedžudž i Medžudž čine 
nered po Zemlji, pa hočeš li da između nas i njih zid 
podigneš, mi ćemo te nagraditi.” 

“Bolje je ono što mi je Gospodar moj dao” - reče on. "Nego, 
samo vi pomozite meni što više možete, a ja ću između vas i 
njih zid podići. Donesite mi velike komade gvožđa!" 



I kad on izravna dvije strane brda, reče: 
“Pušite!" 

A kad ga usija, reče: 

“Donesite mi rastopljen mjed da ga zalijem.” 

I tako oni nisu mogli ni da ga pređu niti su 
mogli da ga prokopaju. 

“Ovo je blagodat Gospodara moga!” - reče 
on. “A kada se prijetnja Gospodara moga 
ispuni, On če ga sa zemljom sravniti, a 
prijetnja Gospodara moga će se sigurno 
ispuniti.” 

A Gospodar nebesa i Zemlje će tada učiniti 
da se jedni od njih kao talasi sudaraju s 
drugima. I puhnut će se u rog, pa će ih 
Gospodar njihov sve sakupiti i toga dana 
nevjernicima džehennem jasno pokazati, 
onima čije su oči bile koprenom zastrte, da o 
dokazima Allahovim razmisle, onima koji nisu 
htjeli da išta čuju. 

Oni koji su umjesto prave vjere nevjerovanje 
prihvatili neće Allahu nimalo nauditi; njih čeka 
patnja velika. 




MOsa i Faraon 

Faraon se u zemlji bio ponio i stanovnike njezine na stranke izdijelio; jedne 
je tlačio, mušku im djecu klao, a žensku u životu ostavljao, doista je 
smutljivac bio. 

A Allah je htio da one koji su na zemlji tlačeni, milošću obaspe i da ih 
vođama i nasljednicima učini, i da im na zemlji vlast daruje, a da Faraonu 
I Flamanu i vojskama njihovim dadne da dožive baš ono zbog čega su od 

njih strahovali. 

I On nadahnu Musaovu majku: 

“Doji ga, a kad se uplašiš za njegov život, baci ga u rijeku, i ne strahuj i 
ne tuguj, Mi ćemo ti ga doista vratiti i poslanikom ga učiniti." 





I ona tako učini: Kad se poboja za život njegov stavi ga u sanduk i, teška 
srca, spusti u rijeku. A rijeka ga, Allahovom voljom, na obalu izbaci. 

I nađoše ga Faraonovi ljudi, da im postane dušmanin i jad; - zaista su 
Faraon i Flaman i vojske njihove uvijek griješili. 

I žena Faraonova reče: 

“On če biti radost i meni i tebi! Ne ubijte ga, možda će nam od koristi biti, 
a možemo ga i posiniti.” 

I oni ništa ne predosjetiše. 

Srce Musaove majke ostade prazno, umalo ga ne prokaza, da Allah srce 
njeno nije učvrstio i vjernicom je učinio. 

I ona reče sestri njegovoj: 

"Idi za njim!” 

I ona ga ugleda izdaleka, a oni nisu bili ništa primijetili. 

Uzvišeni Allah mu je već bio zabranio dojilje, pa ona reče: 
"Hoćete li da vam ja pokažem porodicu koja će vam se o njemu 
brinuti i koja će mu dobro željeti?” 

Gospodar svjetova ga, tako, vrati majci njegovoj da se raduje i da 
ne tuguje, i da se uvjeri da je Allahovo obećanje istinito; ali većina 
njih ne zna. 

Kad se Musa opasa snagom i stasa, Allah mu dade mudrost i 
znanje; tako On nagrađuje one koji dobra djela čine. 

I Musa uđe u grad neopažen od stanovnika njegovih i u njemu 
zateče dvojicu ljudi kako se tuku. 

Jedan je pripadao njegovu a drugi neprijateljskom narodu, pa ga zovnu u 
pomoć onaj iz njegova naroda protiv onoga iz neprijateljskog naroda. 
Musa ga udari šakom i - usmrti. 



"Ovo je šejtanov posao!" - uzviknu - "on je, zaista, otvoreni neprijatelj koji 
u zabludu dovodi! 

“Gospodaru moj,” - reče onda - “ja sam sam sebi zlo nanio, oprosti mi!” 
I Gospodar mu oprosti, On uistinu prašta i On je milostiv. 

"Gospodaru moj,” - reče - “tako mi blagosti koju si mi ukazao, više nikada 
nevjernicima neću biti od pomoći!” 

I Musa u gradu osvanu prestrašen, očekujući šta će biti, kad ga onaj isti od 
jučer pozva ponovo u pomoć. 

“Ti si, zbilja, u pravoj zabludi!” - reče mu Musa. I kad htjede da ščepa 
zajedničkog im neprijatelja, reče mu onaj: 

“O Musa, zar češ da ubiješ i mene kao što si 
da na zemlji silu provodiš, a ne želiš da miriš. 

Uto jedan čovjek s kraja grada dotrča: 

“O Musa,” - reče - “glavešine se dogovaraju da te ubiju; zato bježi, ja sam 
ti zbilja iskren savjetnik." 

I Musa iziđe iz grada ustrašen, iščekujući šta će se desiti. 

“Gospodaru moj," - reče - “spasi me naroda koji ne vjeruje!” 

I kad se uputi prema Medjenu, on reče: 

“Gospodar moj će mi pokazati pravi put!” 



juče ubio čovjeka? Ti hoćeš 

stiže do vode medjenske, zateče oko nje mnoge ljude kako napajaju 
, a malo podalje od njih ugleda dvije djevojke koje su je od vode 
odbijale. 

“Šta vi radite?” - upita on. 

“Mi ne napajamo dok čobani ne odu” - odgovoriše one - “a otac nam je 
veoma star." 

I on im je napoji, a onda ode u hladovinu i reče: 

“Gospodaru moj, ma kakvu mi hranu dao, zaista mi je potrebna!" 

I jedna od njih dvije dođe mu, poslije, idući stidljivo, i reče: 

“Otac moj te zove da te nagradi zato što si nam stoku napojio!" 

Kad Musa dođe i kaza mu šta je doživio, starac reče: 

“Ne strahuj, spasio si se naroda koji ne vjeruje!” 

9 




“O oče moj,” - reče jedna od njih - “uzmi ga u najam, najbolje je da 
unajmiš snažna i pouzdana.” 

“Ja želim da te oženim jednom od ove dvije kćeri moje” - reče on, - “ali 
treba da me osam godina služiš; a ako deset napuniš, bit će dobra volja 
tvoja, a ja ne želim da te na to silim; ti ćeš vidjeti, ako Bog da, da sam 
dobar.” 

“Neka bude tako između mene i tebe!” - reče Musa - “koji god od ta dva 
roka ispunim, nema mi se šta prigovoriti, a Allah je jamac za ono što smo 
utanačili.” 

I kada Musa ispuni ugovoreni rok i krenu sa čeljadi svojom, on ugleda vatru 
na jednoj strani brda. 

“Pričekajte!” - reče čeljadi svojoj - “vidio sam vatru, možda ću vam od nje 
kakvu vijest donijeti, ili zapaljenu glavnju, da se ogrijete.” 




A kad dođe do vatre, neko ga zovnu s desne strane doline, iz stabla, u 
blagoslovljenom kraju: 

“O Musa, Ja sam, uistinu, Gospodar tvoj! Izuj, zato, obuću svoju, ti si, 
doista, u blagoslovljenoj dolini Tuva. Tebe sam izabrao, zato ono što ti se 
objavljuje slušaj! 

Ja sam, uistinu, Allah, drugog boga, osim Mene, nema; zato se samo meni 
klanjaj i molitvu obavljaj - da bih ti uvijek na umu bio! 

Čas oživljenja će sigurno doći - od svakog ga tajim - kad će svaki čovjek 
prema trudu svome nagrađen ili kažnjen biti. 

I neka te zato nikako ne odvrati onaj koji u njega ne vjeruje i koji slijedi 
strast svoju, pa da budeš izgubljen. 

A šta ti je to u desnoj ruci, o Musa?" 

“Ovo je moj štap" - odgovori on - “kojim se poštapam i kojim lišće ovcama 
svojim skidam, a služi mi i za druge potrebe.” 

"Baci ga, o Musa!" - reče On. 

I on ga baci, kad on - zmija koja hmili. 

“Uzmi je i ne boj se!" - reče On. - “Mi čemo je vratiti u ono što je bilo 
prije. I uvuci ruku pod pazuho svoje, ruka če se pojaviti bijela ali ne 
bolesna; i eto - znamenje drugo, da ti pokažemo neka od naših velikih 
čuda. Idi Faraonu jer je u zlu svaku mjeru prevršio!” 

“Gospodaru moj” - reče - “ja sam ubio jednog njihova čovjeka, pa se bojim 
da i oni mene ne ubiju. A moj brat Harun je rječitiji od mene, pa pošalji sa 
mnom i njega kao mog pomočnika da potvrđuje riječi moje, jer se bojim 
da me ne nazovu lašcem.” 



“Pomoći ćemo te bratom tvojim” - reče On - “i obojici ćemo vlast dati, pa 
vam se oni neće usuditi prići; s Našim znamenjima vas dvojica i oni koji vas 
budu slijedili postat će pobjednici. Idite ti i brat tvoj, sa dokazima Mojim, 
i neka sam vam Ja uvijek na pameti, idite Faraonu, on se zaista osilio, pa 
mu blagim riječima govorite, ne bi li razmislio ili se pobojao!" 

“Gospodaru naš," - rekoše oni - “bojimo se da nas odmah na muke ne 
stavi ili da svaku mjeru zla ne prekorači.” 

“Ne bojte se!" - reče On. - "Ja sam s vama, Ja sve čujem i vidim. Idite k 
njemu i recite: Mi smo poslanici Gospodara tvoga, pusti sinove Israilove 
da idu s nama i nemoj ih mučiti! Donijeli smo ti dokaz od Gospodara 
tvoga, a nek živi u miru onaj koji pravi put slijedi! Nama se objavljuje da će 
sigurno kazna stići onoga koji ne povjeruje i glavu okrene. 





I Musa reče: 

“O Faraone, ja sam poslanik Gospodara svjetova! 
Dužnost mi je da o Allahu samo istinu kažem. Donio 
sam vam jasan dokaz od Gospodara vašeg, zato pusti 
da idu sa mnom sinovi Israilovi!" 

“Pa ko je Gospodar vaš, o Musa?” - upita Faraon. 
"Gospodar naš je onaj koji je svemu onom što je stvorio 
dao ono što mu je potrebno, zatim ga, kako da se time 
koristi, nadahnuo.” 

“A šta je sa narodima davnašnjim?” - upita on. 

“O njima zna sve Gospodar moj, u Knjizi je, Gospodaru 
mome nije ništa skriveno i On ništa ne zaboravlja. On je 
za vas Zemlju posteljom učinio i po njoj vam prolaze 
utro, i On spušta s neba kišu!” 

“Zar te među nama nismo gojili dok si dijete bio i zar 
među nama tolike godine života nisi proveo?" - reče 
Faraon - “i uradio si nedjelo koje si uradio i još si 
nezahvalnik?” 








“Ja sam 
onda ono 
uradio 
nehotice” - reče - 
“a od vas sam pobjegao 
zato što sam se vas bojao, 
pa mi je Gospodar moj mudrost 
darovao i poslanikom me učinio. A 
dobročinstvo koje mi prebacuješ - da 
nije to što si sinove Israilove robljem 
učinio?” 

A Faraon reče: 

“Ako budeš kao boga nekog drugog osim mene 
priznavao sigurno ču te u tamnicu baciti!" 

“Zar i onda kad ti budem očigledan dokaz donio?" - upita on. 
“Pa daj ga, ako istinu govoriš"! - reče Faraon. 

I Musa baci štap svoj, kad on - zmija prava; a onda izvadi ruku iz 
njedara, kad ona, onima koji su gledali - bijela. 

Glavešine naroda Faraonova povikaše: 

“Ovaj je, doista, vješt čarobnjak, on hoće da vas izvede iz zemlje vaše, pa 
šta predlažete?” 

“Zadrži njega i brata njegova” - rekoše - “a pošalji u gradove one koji će 
sakupljati, preda te će sve vješte čarobnjake dovesti.” 

“Zar za istinu koja vam je došla da kažete da je čarolija?” - reče Musa - “a 
čarobnjaci neće nikad uspjeti!” 

A oni rekoše: 

“Zar si došao da nas odvratiš od onoga na čemu smo zatekli pretke naše, 
da bi vama dvojici pripala vlast na zemlji? E nećemo mi vama dvojici 
vjerovati! I mi ćemo tebi vradžbinu sličnu ovoj doista pripremiti! Zakaži 
nam ročište koga ćemo se i mi i ti pridržavati, onako kako odgovara i nama 



i tebi!" 





“Neka ročište 
bude na praznik” - 
reče Musa - “i nek se 
narod izjutra sakupi." 

I čarobnjaci se u određeno 
vrijeme i označenog dana 
sabraše, a narodu bijaše rečeno: 
“Hoćete li se iskupiti da budemo uz 
čarobnjake, ako oni budu pobjednici!” 

A kad dođoše, čarobnjaci Faraona upitaše: 
“Da li će nama doista pripasti nagrada ako mi 
budemo pobjednici?” 

“Hoće” - odgovori on - “i bit ćete tada sigurno meni 
najbliži.” 

“Teško vama!” - reče im Musa. “Ne iznosite laži o Allahu, pa 
da vas On kaznom uništi; a sigurno neće uspjeti onaj koji laži 
iznosi!” 



f 

t 

1 oni se, tiho šapućući, stadoše o svom poslu između sebe raspravljati. 
“Ova dvojica su čarobnjaci!" - rekoše jedni drugima - “hoće da vas 
vradžbinama svojim iz zemlje vaše izvedu i da unište vašu vjeru prelijepu; 
zato lukavstvo svoje pametno pripremite, a onda u red stanite. Ko danas 
pobijedi, sigurno će postići šta želi!" 

"O Musa," - rekoše oni - “hoćeš li ti ili ćemo najprije mi baciti?” 

"Bacite vi!” - reče on - i odjednom mu se pričini da konopi njihovi i štapovi 
njihovi, zbog vradžbine njihove, kreću, i Musa u sebi osjeti zebnju. 







“Ne boj se!" - reče Allah - “ti ćeš, doista, 
pobijediti! Samo baci to što ti je u desnoj 
ruci, progutat će ono što su oni napravili, 
jer je ono što su oni napravili samo varka 
čarobnjaka, a čarobnjak neće, ma gdje 
došao, uspjeti.” 



Zatim Musa baci svoj štap, koji, odjednom, proguta ono što su oni lažno 
izveli. I tako istina na vidjelo izbi i pokaza se da je bilo lažno sve ono što 
su oni priredili. 

Čarobnjaci se onda na tle baciše i rekoše: 

“Mi vjerujemo u Gospodara svjetova, Gospodara Musaova i Harunova!" 
“Vi ste mu povjerovali” - viknu Faraon - “prije nego što sam vam ja 
dopustio! On je učitelj vaš, on vas je vradžbini naučio i ja ću vam, zacijelo, 
unakrst ruke i noge vaše odsjeći i po stablima palmi vas razapeti i sigurno 
ćete saznati ko je od vas u mučenju strašniji i istrajniji!” 

“Ništa strašno!" - rekoše oni - “mi ćemo se Gospodaru svome vratiti. Mi 
nećemo tebe staviti iznad jasnih dokaza koji su nam došli, tako nam Onoga 
koji nas je stvorio!” - odgovoriše oni - “pa čini što hoćeš; to možeš da 
učiniš samo u životu na ovom svijetu! Mi vjerujemo u Gospodara našeg da 
bi nam grijehe naše oprostio i vradžbine na koje si nas ti primorao. A Allah 
bolje nagrađuje i kažnjava trajnije. 

Ti nam zamjeraš samo to što smo u dokaze Gospodara našeg povjerovali 
kad su nam oni došli. Gospodaru naš, daj nam snage da izdržimo i učini 
da kao vjernici umremo!” 

A glavešine naroda faraonovog rekoše: 

“Zar ćeš ostaviti Musaa i narod njegov da nered u zemlji prave i da tebe i 
božanstva tvoja napuste?” 





v 



Faraon reče: 

“Ubijat ćemo mušku djecu njihovu, a žensku ćemo im ostavljati u životu; 
mi, uistinu, vladamo njima." 

Musa reče narodu svome: 

“Molite Allaha da vam pomogne i budite strpljivi, zemlja je Allahova, On 
je daje u naslijeđe kome On hoće od robova svojih; a lijep ishod će biti za 
one koji se budu Allaha bojali." 












"Zlostavljani smo" - rekoše oni - "prije nego 
što si nam došao, a i nakon što si nam 
došao!” 

A Musa reče: 

“Gospodar vaš će neprijatelja vašeg uništiti, 
a vas nasljednicima na Zemlji učiniti, da bi 
vidio kako ćete postupiti." 

I Allah objavi Musau: 

“Kreni noću s robovima Mojim, ali bit ćete 
gonjeni.” 

At- 

Vri 






I oni ih, kad se Sunce rađalo, sustigoše, pa kad jedni druge 
sustigoše, drugovi Musaovi povikaše: 

"Samo što nas nisu stigli!” 

"Neće!" - reče on. - “Gospodar moj je sa mnom, On će mi put 
pokazati.” 

I Allah objavi Musau: 

“Udri štapom svojim po moru!” - i ono se rastavi i svaki bok 
njegov bijaše kao veliko brdo; i Musa s narodom svojim suhim 
putem kroz more prođe. 

I Faraon je za njima s vojskama svojim krenuo, ali su ih talasi 
mora prekrili. A on kad se poče daviti, uzviknu: 

“Ja vjerujem da nema boga osim Onoga u kojeg vjeruju sinovi 
Israilovi i ja se pokoravam!” 





“Zar sada, a prije si neposlušan bio i razdor sijao?! Danas ćemo izbaviti 
samo tvoje tijelo da bi bio poučan primjer onima poslije tebe” - ali mnogi 
ljudi su ravnodušni prema Allahovim poukama. 

Allah Uzvišeni je Faraonov narod kaznio i u moru ih potopio jer su 
znamenja Njegova poricali i prema njima ravnodušni bili, a potlačenom 
narodu dao u naslijeđe istočne i zapadne krajeve zemlje koju je blagoslovio. 
Najgora bića kod Allaha su oni koji su gluhi i nijemi, koji neće da shvaćaju. 






23 



Prekršeno obećanje 

Uzvišeni Allah odredi da čas susreta s Musaom bude kad se napuni 
trideset noći, i dopuni ih sa još deset, pa se vrijeme koje je odredio 
Gospodar njegov ispuni za četrdeset noći. 

Musa je bio rekao bratu svome Harunu: 

“Zastupaj me u narodu mome, i red pravi i ne slijedi puteve onih koji su 
smutljivci!” 

I kad Gospodaru Musa dođe u određeno vrijeme, i kada mu Gospodar 
njegov progovori, on reče: 

“Gospodaru moj, ukaži mi se da Te vidim!” 

“Ne možeš me vidjeti” - reče Allah, - “ali pogledaj u ono brdo, pa ako ono 
ostane na svom mjestu, vidjet ćeš Me!” 

I kad se Gospodar njegov onom brdu otkri, On ga sa zemljom sravni, a 
Musa se onesviješćen strovali. Čim se osvijesti, reče: 

“Hvaljen neka Si! Kajem Ti se, ja sam vjernik pravi!" 





“O Musa,” - reče On. - “Ja sam tebe odlikovao nad ostalim 
svijetom poslanstvom svojim i govorom svojim. Ono što ti dajem 
uzmi i zahvalan budi!” 

I Gospodar njegov na pločama napisa pouku za sve, i objašnjenje 
za svašta. “Primi ih svojski, a narodu svome zapovijedi da se 
pridržava onoga što je u njima ljepše.” 

"A zašto si prije naroda svoga požurio, o Musa?” 

“Evo ide za mnom” - odgovori on, - “a požurio sam Tebi, 
Gospodaru moj, da budeš zadovoljan." 

“Mi smo narod tvoj poslije tvog odlaska u iskušenje doveli" - reče 
On, - “njega je zaveo Samirija.” 

I Musa se narodu svome vrati srdit i žalostan. 




“O narode moj”, - reče - “zar vam Gospodar vaš nije dao lijepo 
obećanje? Zar vam se vrijeme oduljilo, ili hoćete da vas stigne 
srdžba Gospodara vašeg, pa se zato niste držali obećanja koje 
ste mi dali!” 

“Nismo prekršili dato ti obećanje od volje svoje” - odgovoriše. 
“Bili smo natovareni teretima, nakitom narodnim, pa smo to 
bacili.” 

A to isto uradio je i Samirija, pa im je izlio tele koje je davalo glas 
kao da muče, i oni su onda rekli: 

“Ovo je vaš Bog i Musaov Bog, on ga je zaboravio!” 

Zar oni nisu vidjeli da im ono ni riječi ne odgovara i da od njih 
ne može nikakvu nevolju otkloniti niti im ikakvu korist pribaviti? 





A njima je Harun još prije govorio: 

“O narode moj, vi ste njime samo u iskušenje dovedeni; Gospodar vaš je 
Milostivi, zato slijedite mene i slušajte naređenje moje!” 

“Mi ćemo mu se klanjati sve dok nam se ne vrati Musa” - odgovorili su oni. 
“O Harune, - povika Musa - “šta te je spriječilo, kad si ih vidio da su 
zalutali, da za mnom nisi pošao? Zašto nisi naređenje moje poslušao?” 

“O sine majke moje”, - reče Haran - “ne hvataj me za bradu i za kosu 
moju! ja sam se plašio da ti ne rekneš: 'Razdor si među sinovima Israilovim 
posijao i nisi postupio onako kako sam ti rekao’. Narod nije nimalo do 
mene držao i umalo me nije ubio; nemoj da mi se svete dušmani i ne 
smatraj mene jednim od onih koji su se prema sebi ogriješili.” 

“A šta si ti to htio, o Samirija?” - upita Musa. 

“Ja sam vidio ono što oni nisu vidjeli” - 
odgovori on, - pa sam šaku zemlje ispod 
izaslanikove stope uzeo i to bacio, i eto 
tako je u mojoj duši ponikla zla misao.” 















“E onda se gubi!" - reče Musa, - “čitavog svog života ćeš 
govoriti: 'Neka me niko ne dotiče!’ a čeka te još i određeni čas 
koji te neće mimoići. Pogledaj samo ovoga tvog ‘boga’ kojem si 
se klanjao; mi ćemo ga sigurno spaliti i po moru rasuti. 

Vaš bog je - Allah, drugog boga, osim Njega, nema! On sve zna!” 
“Gospodaru moj”, - zamoli Musa - “oprosti meni i bratu mome i 
učini da budemo pod okriljem Tvoje milosti, Ti si od milostivih 
najmilostiviji!" 

I kada Musaa srdžba minu, on uze ploče na kojima je bilo 
ispisano uputstvo na pravi put i milost za one koji se Gospodara 
svoga boje. I Musa odabra iz naroda svoga sedamdeset ljudi da 
u određeno vrijeme stanu pred Allaha. A kad ih zadesi potres, on 
reče: 

“Gospodaru moj, da si htio, mogao si i njih i 
mene uništiti još prije. Zar da nas uništiš zbog 
onoga što su uradili bezumnici naši? To je samo 
iskušenje Tvoje kojim Ti, koga hoćeš, u zabludi 
ostavljaš, a kome hoćeš, na pravi put ukazuješ; 
Ti si Gospodar naš, pa nam oprosti i smiluj nam 
se, jer Ti praštaš najviše; i dosudi nam milost na 
ovom svijetu, i na onom svijetu, - mi se uistinu 
vraćamo Tebi!” 

“Kaznom svojom Ja kažnjavam koga hoću" - 
reče On, - “a milost Moja obuhvaća sve. Dat ću 
je onima koji se budu grijeha klonili i zekat 
davali, i onima koji u dokaze Naše budu 
vjerovali, onima koji će slijediti Poslanika, 
vjerovjesnika, koji neće znati ni da čita ni da 
piše, kojeg oni kod Sebe, u Tevratu i Indžilu, 
zapisana nalaze, koji će od njih tražiti da čine 
dobra djela a od odvratnih odvraćati ih, koji će 
im lijepa jela dozvoliti a ružna im zabraniti, koji 
će ih tereta i teškoća koje su oni imali osloboditi. 
Zato će oni koji u njega budu vjerovali, koji ga 
budu podržavali i pomagali i svjetlo po njemu 
poslano slijedili - postići ono što budu željeli.” 

U Musaovu narodu ima ljudi koji na istinu upućuju i koji prema njoj 
pravedno sude. 

Gospodar njihov ih je na dvanaest rodova podijelio, i Musau objavio, kad 
mu je narod njegov vode zatražio: 

“Udari štapom svojim po stijeni!” 

I iz nje je dvanaest vrela provrelo, svaki rod je znao vrelo iz kojega će piti. 
I od oblaka im je hlad pravio i manu i prepelice davao: “Jedite lijepe stvari 
kojima vas opskrbljujemo." Ali, oni nisu zadovoljni bili. 





I kad im Musa reče: 

“O narode moj, sjetite se Allahove blagodati prema vama 
kada je neke od vas vjerovjesnicima učinio, a mnoge 
vladarima, i dao vam ono što nijednom narodu nije dao. 
O narode moj, uđite u Svetu zemlju, koju vam je Allah 
dodijelio, i ne uzmičite nazad, pa da se vratite izgubljeni.” 
Oni rekoše: 

“O Musa! u njoj je nemilosrdan narod i mi u nju nećemo 
ući dok god oni iz nje ne iziđu; pa, ako oni iz nje iziđu, 
mi ćemo onda sigurno ući.” 

Đva čovjeka koja su se Allaha bojala i kojima je On 
darovao milost Svoju - rekoše: 

“Navalite im na kapiju, pa kad kroz nju prođete, bit ćete 
sigurno pobjednici; u Allaha se pouzdajte ako ste 
vjernici!” 

“O Musav- rekoše oni - “dok god su oni u njoj, mi nećemo u nju ulaziti! 
Hajde ti i Gospodar tvoj pa se bijte, mi ćemo ovdje ostati!” 

“Gospodaru moj”, - reče Musa - “ja osim sebe imam moć samo nad 
bratom svojim; zato presudi nama i ljudima griješnim!” 

“Četrdeset godina oni će zemljom lutati” - reče Allah - “jer će im Sveta 
zemlja zabranjena biti, a ti ne tuguj za narodom griješnim!” 

Oni nisu Allahu nepravdu učinili, sami su prema sebi nepravedni bili. 

Oni koji su zlo činili završit će najužasnijom patnjom, zato što su Allahove 
riječi poricali i što su ih ruglu izvrgavali. 



